ET Euroopa Liidu Teataja C 179/5

ÜHELT POOLT AAFRIKA, KARIIBI MERE JA VAIKSE OOKEANI PIIRKONNA RIIKIDE RÜHMA NING TEISELT POOLT EUROOPA LIIDU JA SELLE LIIKMESRIIKIDE VAHEL SÕLMITUD PARTNERLUSLEPINGU ALUSEL MOODUSTATUD PARLAMENTAARNE ÜHISASSAMBLEE

TEISIPÄEVA, 8. DETSEMBRI 2015. AASTA ISTUNGI PROTOKOLL

(2016/C 179/02)

Sisukord

1. Euroopa Komisjoni rahvusvahelise koostöö ja arengu voliniku Neven Mimica ettekanne 5

2. Arutelu Euroopa Komisjoni rahvusvahelise koostöö ja arengu voliniku Neven Mimicaga – eelneva registreerimiseta sõnavõtud 6

3. Euroopa Komisjoni infotund 6

4. Euroopa Komisjoni meetmed seoses parlamentaarse ühisassamblee 29. istungjärgul vastu võetud resolutsioonidega 6

5. Aafrika rahutagamisrahastu hindamine kümme aastat hiljem: mõjusus ja tulevikuväljavaated 7

6. Majandus- ja sotsiaalpartnerite aruanne 7

7. AKV nõukogu eesistuja ja Lesotho rahandusministri Mamphono Khaketla avaldus 7

8. Luksemburgi arengukoostöö ja humanitaarasjade ministri ja Euroopa Liidu Nõukogu eesistuja Romain Schneideri avaldus 8

9. Nõukogu infotund 8

10. Arutelu nõukogu osavõtul – eelneva registreerimiseta sõnavõtud 9

11. Kiireloomuline teema nr 1: ränne, inimõigused ja humanitaarpagulased 9

TEISIPÄEVA, 8. DETSEMBRI 2015. AASTA ISTUNGI PROTOKOLL

(Istung algas kell 9.00.)

ISTUNGIT JUHATAS: Fitz A. JACKSON

kaaspresident

1. Euroopa Komisjoni rahvusvahelise koostöö ja arengu voliniku Neven Mimica ettekanne

Euroopa Komisjoni rahvusvahelise koostöö ja arengu volinik Neven Mimica keskendus oma sõnavõtus Cotonou lepingu tulevikule, mis kaotab kehtivuse 2020. aastal. Ta selgitas, et Euroopa Komisjon ja Euroopa välisteenistus on algatanud ühise konsultatsiooni, et koguda lepingu, selle eesmärkide ja tulemuste esimese 15 aasta kriitilise läbivaatamise põhjal ettepanekuid tuleviku jaoks, ja et 2016. aasta esimesel poolel algatatakse ametlik hindamine ning tulevase partnerluse eri poliitikavõimalusi analüüsitakse mõjuhindamise protsessi kaudu. Volinik Mimica rõhutas samuti vajadust võtta täiel määral arvesse 2030. aasta tegevuskava ja säästva arengu 17 uut eesmärki, mis tooks kaasa ELi arengupoliitika kohandamise. Volinik Mimica käsitles kliimamuutustega seotud küsimusi ja kordas, et Pariisis toimunud ÜRO kliimamuutuste raamkonventsiooni osaliste 21. istungjärgu (COP21) tulemused on otsustava tähtsusega, eriti paljudest ebasoodsatest ilmastikutingimustest mõjutatud Aafrika, Kariibi mere ja Vaikse ookeani piirkonna (AKV) riikide jaoks.

2. Arutelu Euroopa Komisjoni rahvusvahelise koostöö ja arengu voliniku Neven Mimicaga – eelneva registreerimiseta sõnavõtud

Sõnavõtjad: Norbert Neuser, Davor Ivo Stier, João Ferreira, Maria Heubuch, Kennedy K. Hamudulu (Sambia), Purmanund Jhugroo (Mauritius), Lidia Senra Rodríguez, Enrique Guerrero Salom, Adjedoue Weidou (Tšaad) ja Ana Rita Gerenias Sithole (Mosambiik).

Arvamuste vahetus keskendus AKV-ELi partnerlusele, läbivaatamisprotsessile, rände ja arengu vahelisele seosele, kliimamuutustele ja vajadusele integreerida uued säästva arengu eesmärgid tulevasse raamistikku. Liikmed esitasid ka küsimusi Eritrea, rahu ja arengu, humanitaarabi ning hädaabi, taastustöö ja arengu vahelise seose, Vaikse ookeani piirkonna riikidega sõlmitava majanduspartnerluslepingu olukorra ning alatoitluse, põllumajanduse ja toiduga kindlustatuse kohta.

Volinik Mimica vastas assamblee liikmete eelneva registreerimiseta sõnavõttude menetluse kohaselt esitatud küsimustele.

3. Euroopa Komisjoni infotund

Euroopa Komisjonile esitati kokku 37 küsimust.

Komisjon oli eelnevalt vastanud küsimustele kirjalikult. Volinik Mimica andis suulised vastused lisaküsimustele, mis olid seotud järgmiste algsete küsimustega:

küsimus nr 1, mille esitas Catherine Bearder AKV riikide ja varjupaiga kohta;

küsimus nr 5, mille esitasid Bodil Valero ja Judith Sargentini Aafrikas stabiilsuse tagamiseks ning ebaseadusliku rände algpõhjuste ja põgenikega tegelemiseks mõeldud hädaolukorra usaldusfondi kohta;

küsimus nr 6, mille esitas Kashetu Kyenge Aafrikas stabiilsuse tagamiseks ning ebaseadusliku rände algpõhjustega tegelemiseks mõeldud hädaolukorra usaldusfondi rakendamise kohta;

küsimus nr 7, mille esitas Nathalie Griesbeck Aafrika erifondi kohta;

küsimus nr 9, mille esitas Kennedy Hamudulu (Sambia) ebaseaduslike rahavoogude kohta;

küsimus nr 10, mille esitas Lidia Senra Rodríguez maksupettustega võitlemise kohta;

küsimus nr 16, mille esitas Sabine Lösing (keda asendas João Ferreira) Kuuba, ELi ja USA edasiste läbirääkimiste kohta;

küsimus nr 17, mille esitas Netty Baldeh (Gambia) poliitilise dialoogi kohta;

küsimus nr 19, mille esitas Sanjit Patel (Fidži) (keda asendas Ashneel Sudhakar (Fidži)) Fidži kohta – kaasnevate meetmete toetus suhkruprotokolliga ühinenud riikide jaoks;

küsimus nr 27, mille esitas Desmond Long (Saint Lucia) (keda asendas Carl Greenidge (Guyana)) väikeste arenevate saareriikide vastupanuvõime suurendamise kohta;

küsimus nr 28, mille esitas Michèle Rivasi Aafrika maapiirkondade elektrifitseerimise kohta, mis aitaks võidelda vaesuse ja kliimamuutustega;

küsimus nr 32, mille esitas João Ferreira üldise tervisekindlustuse kohta;

küsimus nr 33, mille esitas Marlene Mizzi ELi abi kohta puudega inimestele Kesk-Aafrika Vabariigis;

küsimus nr 36, mille esitas Worlea-Saywah Dunah (Libeeria) (keda asendas Netty Baldeh (Gambia)) ELi fondide rakendamise kohta rahvusvaheliste valitsusväliste organisatsioonide poolt.

Küsimuste nr 4, 21, 29 ja 30 esitajatel täiendavaid küsimusi ei olnud.

Küsimuste nr 2, 3, 8, 11, 12, 13, 14, 15, 18, 20, 22, 23, 24, 25, 26, 31, 34, 35 ja 37 esitajad ei viibinud kohal.

4. Euroopa Komisjoni meetmed seoses parlamentaarse ühisassamblee 29. istungjärgul vastu võetud resolutsioonidega

Assambleele on edastatud dokument, milles käsitletakse komisjoni ja Euroopa Välisteenistuse võetud meetmeid seoses parlamentaarse ühisassamblee Suvas (Fidžil) vastu võetud resolutsioonidega.

5. Aafrika rahutagamisrahastu hindamine kümme aastat hiljem: mõjusus ja tulevikuväljavaated

Poliitikakomitee

Kaasraportöörid: Kombo Gberi (Kamerun) ja Mariya Gabriel

Joseph Hyacinthe Owona Kono (Kamerun) (asendas Kombo Gberi (Kamerun)) ja Mariya Gabriel tutvustasid raportit.

Sõnavõtjad: Adjedoue Weidou (Tšaad), Elmi Obsieh Wais (Djibouti), João Ferreira, Daniel K. Shumba (Zimbabwe), Bodil Valero, Teshome Toga (Etioopia), Isabella Adinolfi, Kashetu Kyenge, James Kembi Gitura (Keenia), Joachim Zeller, Tadeusz Zwiefka, Eleni Theocharous, Michael Gahler, Kristin de Peyron (Euroopa välisteenistus) ja Françoise Moreau (Euroopa Komisjon).

Liikmed tunnustasid Aafrika rahutagamisrahastut saavutuste eest. See on toetanud Aafrika Liidu suutlikkust tegelda Aafrika konfliktidega ja on osutunud olukorra muutjaks laiemas partnerluses. Mõned liikmed kutsusid üles laiendama rahutagamisrahastu ulatust ja rõhutasid vajadust tagada sihtriikide kaasamine. Liikmed rõhutasid samuti vajadust paremini tasakaalustada rahutagamisoperatsioonide rahastamist ning Aafrika rahu ja julgeoleku struktuuri suutlikkuse parandamisele suunatud tegevust, eriti konfliktide ennetamise ja vahendamise valdkonnas. Mitmed liikmed viitasid julgeoleku ja arengu seosele ning kutsusid üles parandama Aafrika rahutagamisrahastu ja teiste ELi instrumentide kooskõlastatust ja vastastikust täiendavust.

Joseph Hyacinthe Owona Kono (Kamerun) ja Mariya Gabriel tegid arutelust kokkuvõtte.

6. Majandus- ja sotsiaalpartnerite aruanne

Euroopa Majandus- ja Sotsiaalkomitee AKV järelevalvekomitee esimehe Yves Somville’i ettekanne.

Euroopa Majandus- ja Sotsiaalkomitee AKV järelevalvekomitee esimees Yves Somville tegi ettekande üldist AKV-ELi partnerlust mõjutavate aspektide kohta, sh ränne ja kodanikuühiskonna roll.

(Istung katkestati kell 12.44 ja see jätkus kell 15.00)

Fitz A. JACKSON Louis MICHEL Patrick I. GOMES ja Luis Marco AGUIRIANO NALDA kaaspresidendid kaaspeasekretärid

ISTUNGIT JUHATAS: Louis MICHEL

kaaspresident

7. AKV nõukogu eesistuja ja Lesotho rahandusministri Mamphono Khaketla avaldus

AKV nõukogu eesistuja ja Lesotho rahandusminister Mamphono Khaketla tunnustas assamblee rolli AKV-ELi suhete demokraatliku poliitilise foorumina. Minister tänas Euroopa Parlamenti istungjärgu korraldamise eest. Ta avaldas ka kaastunnet Prantsusmaa, Mali, Nigeeria ja Tšaadi valitsustele ja rahvale seoses usuäärmuslaste sooritatud hiljutiste terrorirünnakutega. Ta avaldas veendumust, et pikaajaline partnerlus jätkub pärast Cotonou lepingu lõppemist. Minister Khaketla rõhutas kaubandussuhete ning ELi ja AKV riikide vahel läbi räägitud majanduspartnerluslepingute olulisust, kuid tundis muret mõnede partnerluse raames vastu võetud ühepoolsete otsuste pärast. Ta lõpetas oma sõnavõtu, rõhutades kaht üliolulist teemat, mida AKV ja ELi riigid peavad kollegiaalselt käsitlema: kliimamuutuste mõju ja rändevoogude haldamine.

8. Luksemburgi arengukoostöö ja humanitaarasjade ministri ja Euroopa Liidu Nõukogu eesistuja Romain Schneideri avaldus

Luksemburgi arengukoostöö ja humanitaarasjade minister ja Euroopa Liidu Nõukogu eesistuja Romain Schneider viitas hiljutistele terrorirünnakutele Prantsusmaal, Malis ja Tšaadis ning avaldas nendega seoses kaastunnet. Minister tõi välja mitmed kesksed probleemid, millega AKV-ELi partnerlus praegu silmitsi seisab ja millega on vaja tegelda, sh rände- ja pagulaskriis, millele Euroopa ja Aafrika riigid püüdsid vastata hiljutisel Valletta tippkohtumisel. Terrorismivastane võitlus on samuti kujunemas Euroopa ja AKV riikide jaoks oluliseks prioriteediks. Püsiva julgeoleku ja stabiilsuse saavutamiseks on vaja jätkata konfliktijärgset lepitamist ning demokraatlike ja vastutusvõimeliste institutsioonide rajamist. AKV ja ELi riikide viimaseks ülesandeks on saanud olema läbirääkimised Cotonou lepingu õigusjärglase üle.

9. Nõukogu infotund

Nõukogule esitati kokku 35 küsimust.

Mamphono Khaketla vastas AKV nõukogu nimel järgmistele küsimustele ja täiendavatele küsimustele:

küsimus nr 2, mille esitas Enrique Guerrero Salom (keda asendas Kashetu Kyenge) terrorismivastaste jõupingutuste kohta Aafrikas;

küsimus nr 6, mille esitas Catherine Bearder bioloogilise mitmekesisuse kohta Aafrikas.

Järgmistele küsimustele vastati, kuid neile ei järgnenud täiendavat küsimust:

küsimus nr 9, mille esitas Neena Gill (keda asendas Kashetu Kyenge) Rahvusvahelise Kriminaalkohtu toimimisega seotud probleemide lahendamise kohta;

küsimus nr 10, mille esitas Marielle de Sarnez (keda asendas Catherine Bearder) Aafrika mandri vabakaubanduspiirkonna (CFTA) võimalike partnerite arengutaseme erinevuste lubamise kohta;

küsimus nr 11, mille esitas Davor Ivo Stier rändevoogude suurenemise kohta ning noorte ja haritud inimeste Aafrikast lahkumise kohta;

küsimus nr 12, mille esitas Kashetu Kyenge teadus- ja arendustegevuse kohta Aafrikas;

küsimus nr 14, mille esitas Worlea-Saywah Dunah (Libeeria) (keda asendas Netty Baldeh (Gambia)) majanduspartnerluslepingute olulisuse kohta vaesemate riikide majanduslike edusammudega seoses;

küsimus nr 15, mille esitas Joyce Laboso (Keenia) (keda asendas Abdikadir Aden) AKV ja ELi riikide mõju kohta ülemaailmses juhtimises.

Küsimuste nr 1, 3, 4, 5, 7 ja 8 esitajaid ei olnud kohal.

Küsimus nr 13 võeti tagasi.

Romain Schneider vastas ELi nõukogu nimel järgmistele küsimustele ja täiendavatele küsimustele:

küsimus nr 29, mille esitas Enrique Guerrero Salom (keda asendas Kashetu Kyenge) terrorismivastaste jõupingutuste kohta Aafrikas;

küsimus nr 30, mille esitas Catherine Bearder bioloogilise mitmekesisuse kohta Aafrikas;

küsimus nr 33, mille esitas Sabine Lösing (keda asendas Lidia Senra Rodríguez) valitsemissektori võla ümberstruktureerimise kohta;

küsimus nr 34, mille esitas Lidia Senra Rodríguez riikidevahelisi korporatsioone reguleerivate siduvate instrumentide kohta.

Järgmistele küsimustele vastati, kuid neile ei järgnenud täiendavat küsimust:

küsimus nr 18, mille esitas Netty Baldeh (Gambia) rändajate inimõiguste kohta;

küsimus nr 24, mille esitas Kashetu Kyenge teadus- ja arendustegevuse kohta Aafrikas;

küsimus nr 26, mille esitas Marielle de Sarnez (keda asendas Catherine Bearder) Aafrika mandri vabakaubanduspiirkonna võimalike partnerite arengutaseme erinevuste lubamise kohta;

küsimus nr 27, mille esitas Worlea-Saywah Dunah (Libeeria) (keda asendas Netty Baldeh (Gambia)) majanduspartnerluslepingute olulisuse kohta seoses vaesemate riikide tehtavate majanduslike edusammudega.

Küsimuste nr 16, 17, 19, 20, 22, 23, 25, 31, 32 ja 35 esitajad ei olnud kohal.

Küsimus nr 21 võeti tagasi.

10. Arutelu nõukogu osavõtul – eelneva registreerimiseta sõnavõtud

Sõnavõtjad: Iriase Pally (Nigeeria), Adjedoue Weidou (Tšaad), Michael Gahler ja Lidia Senra Rodríguez.

Liikmed tänasid rahvusvahelise toetuse ja solidaarsuse eest võitluses Boko Harami vastu ja esitasid küsimusi ELi ja AKV nõukogu poolt rändekriisi lahendamiseks võetud meetmete ning eeskirjade ja määruste kohta, mida võiks rakendada rahvusvaheliste ettevõtete suhtes, et edendada ettevõtjate vastutust ja eriti takistada maa hõivamist.

11. Kiireloomuline teema nr 1: ränne, inimõigused ja humanitaarpagulased

Sõnavõtjad: Domenico Rosa (Euroopa Komisjon), Attilio Pacifici (Euroopa välisteenistus), Adjedoue Weidou (Tšaad), Michael Gahler, Marlene Mizzi, Younoussa Tondy (Niger), Netty Baldeh (Gambia), Catherine Bearder, Magnus Kofi Amoatey (Ghana), Lidia Senra Rodríguez, Elmi Obsieh Wais (Djibouti), Bodil Valero, Musa Hussein Naib (Eritrea), Ahamada Soukouna (Mali), Norbert Neuser, Veikko Nekundi (Namiibia), Eleni Theocharous, Juan Fernando López Aguilar, Teshome Toga (Etioopia), Anna Zaborska, Abdoulaye Toure (Côte d’Ivoire’i Vabariik), Kashetu Kyenge, Abdikadir Aden (Keenia), Julie Ward, Joseph Hyacinthe Owona Kono (Kamerun) and Raphael Siluvangii Umba (Kongo Demokraatlik Vabariik).

Liikmed juhtisid tähelepanu sellele, et rände algpõhjustele ja praegusele pagulaskriisile ei oldud minevikus eriti tähelepanu pööratud, ja rõhutasid, et EL ei peaks reageerima mitte ainult kiireloomulistele probleemidele, vaid aitama ka pikemas perspektiivis rändesurvet vähendada. Nad mainisid rände ja sundrände survefaktoritena relvastatud konflikti, majanduslike väljevaadete puudumist noorte jaoks, juhtimisvigu ja inimõiguste rikkumisi. Nad märkisid ka, et ränne on loomulik nähtus ja inimestel on õigus liikuda. Enamus liikmeid nõustus, et rände haldamiseks tuleks ette näha seaduslikud ja korraldatud Euroopasse pääsemise viisid, vältides samas seda, et liiga paljud andekad inimesed lahkuvad oma kodumaalt, selle asemel et arengule kaasa aidata. AKV liikmed rõhutasid, et EL ei tohiks diskrimineerida Aafrikast pärit rändajaid võrreldes Lähis-Idast pärit rändajatega.

(Istung lõppes kell 17.35)